text: Пловдив: Четирима души са задържани при специализирана полицейска операция в заведения от областта
  13 Август 2019 | 16:31 | Агенция "Фокус"
  Пловдив. При специализирана полицейска операция са проверени 134 питейни и увеселителни заведения от 23.30 часа на 10 август до 4.30 часа на 11 август. Това съобщи за Радио "Фокус" - Пловдив говорителят на ОДМВР. Съвместните действия са осъществени от екипи на полицията, РДПБЗН и ТД на НАП. В хода на акцията, разпоредена от директора на ОДМВР старши комисар Йордан Рогачев са проверени и 686 души. Трима непълнолетни са установени в нощни заведения след 22.00 часа без придружител. За нарушение на Закона за защита от шума в околната среда е съставен един акт и други 10 по общинските наредби за осигуряване на обществения ред.